钦定古今图书集成/明伦汇编/氏族典/第342卷 > 刘隆
## 钦定古今图书集成/明伦汇编/氏族典/第342卷 > 刘隆

按《宁波府志》：“隆字大昌，定海人。卫指挥使。以强干屡
总诸卫备倭。时海上寇起，隆提舟师薄之，舟胶，隆腹
中一矢见血，益奋怒鏖战，贼少却，遂挥诸舟竞进，卒
破贼。嘉靖壬子，迁把总，统舟师备乍澉。当松江七团
贼归，隆扼之，焚贼舟。后会破史家浜贼，隆又扼之。一
日追贼，向暮黄雾四塞，隆以孤舟在贼围中，逮晓，从”
兵皆惧。隆大喊作气，手发一地雷，冲十数舟，复歼二
舟，斩俘二百馀，升署都指挥佥事。乙卯，倭寇薄瑞安，
偏将尹千户请旋师避之。隆不听，径往遏之，杀贼十
馀人，贼遁去。回军至田间，有数贼伏莽中，遽起击隆，
隆不及应，遂及尹千户俱死。

===刘显===按《明外史刘显传》：“显，南昌人。生而膂力绝伦，稍通文
义。家贫，落魄入蜀，冒籍为武生。嘉靖三十四年，宜宾
苗乱，显从军陷阵。贼平，官副千户输赀为指挥佥事，
擢署都指挥佥事，佥书浙江都司。迁参将，分守苏松。
寻迁副总兵，协守江浙三沙。四十一年，广东贼大起，
诏显充总兵官，镇守其地。会福建倭患棘，显赴援，大”
破之。江北倭未平，廷议设总兵官于狼山，改显任之。
已，移镇浙江。显有将略，居官不守法度。巡按劾之，革
任候勘。用巡抚刘畿荐，命充为事官，移镇贵州。四川
巡抚曾省吾议征都掌蛮，令显移镇其地。万历改元，
进都督同知。九年卒官。